text: 58 alumnes d'FP Dual faran pràctiques a la Paeria el curs que ve
  L'Ajuntament de Lleida comptarà el curs que ve amb 58 alumnes d'FP Dual que faran pràctiques a diferents departaments municipals. La Paeria té convenis amb diversos centres docents de la ciutat perquè els estudiants tinguin l'oportunitat de fer les pràctiques externes i aplicar els coneixements teòrics adquirits a la seva formació acadèmica.
  Els convenis de col·laboració que la Paeria ha signat per aquest curs 2018-19 han estat amb el Centre Integral de FP Ilerna (13 alumnes), el Col·legi Episcopal Mare de Deu de l'Acadèmia (14), l'Acadèmia Martínez (10) i els instituts La Caparrella (1), Torrevicens (2) i Ronda (18). Els alumnes cursen graus superiors de diferents branques educatives, com Administració i Finances, d'Educació Infantil o Animació Sociocultural, entre altres. A més, fan pràctiques a l'Ajuntament alumnes de cicles formatius i de diferents universitats.
  Article AnteriorLes Borges apropa els gegants i els diables als infants i aplega 500 persones en el sopar popular
  Següent Article Detinguts a Lleida dos homes per haver agredit presumptament a les seves respectives parelles